open-index/open-wikipedia-markdown huggingface dataset:
Ivie Anderson

**Iva «Ivie» Anderson** (1905–1949) var en amerikansk jazzsanger kjent for sine opptredener med Duke Ellington. 

Som 13-åring begynte hun å studere sangteknikk i Washington D.C., før hun to år senere vendte tilbake til vestkysten hvor hun begynte sin profesjonelle karriere. I ti år fremover opptrådte hun med forskjellige revyer og show, og et halvt år på turné i Australia. Fra 1930 og til begynnelsen av 1931 sang hun i showet Grand Terrace Café i Chicago, og ble deretter anbefalt av Earl Hines til Duke Ellington og engasjert av ham. 

## Sangtype
Anderson var ikke i og for seg noen bemerkelsesverdig sanger, men i Ellingtons orkester passet hun perfekt, og her ble hennes evner utnyttet i full utstrekning og på rett måte. På de mange platene der hun synger med Ellington-orkesteret viser hun ofte sin varme og mørke stemme, som hun bruker med stor overbevisning og innfølingsevne.

## Diskografi
Anderson ga aldri ut noen soloplate, men mye av hennes arbeid med Duke Ellington ble gitt ut:

* «It Don't Mean a Thing (If it Ain't Got That Swing)»
* «Delta Bound» 
* «I've Got The World On A String» 
* «Happy As The Day Is Long» 
* «Raisin' The Rent» 
* «Get Yourself A New Broom (And Sweep Your Blues Away)» 
* «I'm Satisfied» 
* «Ebony Rhapsody» 
* «Troubled Waters» 
* «My Old Flame» 
* «Let's Have A Jubilee» 
* «Cotton»
* «Truckin'»
* «Dinah Lou» 
* «Isn't Love the Strangest Thing?» 
* «Love Is Like A Cigarette» 
* «Kissin' My Baby Goodnight» 
* «Oh Babe! Maybe Someday» 
* «Shoe-Shine Bow» 
* «It Was A Sad Night In Harlem» 
* «I've Got To Be A Rug Cutter» 
* «My Honey's Lovin' Arms» 
* «Did Anyone Ever Tell you?» 
* «Where Are you?» 
* «There's A Lull In My Life» 
* «It's Swell Of You» 
* «The Old Plantation» 
* «All God's Chillun Got Rhythm» 
* «Alabamy Home» 
* «If You Were In My Place (What Would You Do?)» 
* «Scrounch» 
* «Carnival In Caroline» 
* «Swingtime In Honolulu» 
* «You Gave Me The Gate (And I'm Swingin')» 
* «Rose Of Rio Grande» 
* «When My Sugar Walks Down The Street» 
* «Watermelon Man» 
* «La Do Doody Do» 
* «In A Mizz» 
* «I'm Checkin' Out, Goo'm Bye» 
* «A Lonely Co-ed» 
* «You Can Count On Me» 
* «Killing Myself» 
* «Your Love Has Faded» 
* «Solitude» 
* «Stormy Weather» 
* «Mood Indigo» 
* «So Far, So Good» 
* «Me And You» 
* «At A Dixie Roadside Diner» 
* «Five O'Clock Whistle» 
* «Chocolate Shake»
* «I Got it Bad And That Ain't Good» 
* «Rocks In My Bed»
* «I Don't Mind»
* «Hayfoot, Strawfoot»

## Referanser


## Litteratur
* 

## Eksterne lenker
* 
*
Kjelsås vel

**Kjelsås vel** er en velforening på Kjelsås i Oslo kommune. Foreningen ble dannet i 1910.

## Beliggenhet
Fra Lachmanns vei (Gulldalen ned trappen) til Myrerskogveien, Kurveien, Myrerfeltet (Trygdeboligen tilhører Øvre Grefsen Vel), Hareveien, Arilds vei, (Arildsvingen tilhører Øvre Grefsen Vel, linjen over til Kjelsåsveien 99b tilhører Øvre Grefsen Vel).  Grensen følger deretter gangveien over til Grefsenveien til Myrerbekken, Myrerbekken over Kapellveien, deretter sørover parallelt med Kapellveien til Neptunveien. Videre Neptunveien til Akerselva. Følger elven til Kjelsåsveien, Kjelsåsveien opp til Brekkekrysset. Tilbake langs Markagrensen, Oset, Lachmanns vei og Rundhaugveien.

## Formål
Kjelsås vel er partipolitisk nøytral forening som skal arbeide for:
*å fremme beboernes interesse i distriktet
*å tilpasse andre brukerinteresser i distriktet til beboernes beste
*samhold, samarbeide og planlegge med distriktenes foreninger, slik at størst mulig trivsel kan oppnås for den enkelte beboer

## Styre
Foreningen ledes av et styre på 7 medlemmer: Leder, nestleder, sekretær, kasserer og tre styremedlemmer. Styret velges av årsmøte. Valget gjelder for 2 år.
## Eksterne lenker
* Kjelsås vels hjemmeside
Arkeologiåret 1731

**Arkeologiåret 1731** er en oversikt over blant annet utgravninger, fødte og avdøde personer med tilknytning til arkeologi i 1731.

## Utgravninger

* Formelle utgravninger i Pompeii fortsetter.

## Andre hendelser
*8. desember - Antikvaren John Freeman begraver en 'tidskapsel' i bakken ved huset sitt i Fawley Court i England.

## Fødsler


Fil:Stefano_Borgia.jpeg|Stefano Borgia(1731–1804)


## Referanser
Brynje

**[[Brynje]]**, eller *ringbrynje* er en form for rustning som dekker overkroppen, laget av små metallringer som er lenket inn i hverandre og danner et nett. Brynjer er dokumentert i Europa fra 200-tallet f.Kr., og var i vanlig militær bruk til innpå 1500-tallet. I andre deler av verden var de i militær bruk til innpå 1900-tallet. Fremdeles inngår brynje som bestanddeler i sikkerhetsplagg, blant annet i brynjehansker brukt i kjøttindustrien. 

I faglitteraturen brukes navnet *ringbrynje* og *brynje* synonymt. Slik har det vært siden Hans Hildebrand og Hjalmar Falks arbeid tidlig på 1900-tallet, men før deres tid var en utvidende definisjon av sistnevnte vanlig. Andre former for rustning kan ha brynje som en del av navnet med en kvalifikator, som *[[spangenbrynje]]*, og betegnelsen kan inngå i navn på plagg i samme materiale som beskyttet andre deler av kroppen, som *brynjehette*, *brynjehoser* og *brynjevotter*. Hjalmar Falk har gått gjennom de norrøne betegnelsene på brynjer, og gjenga blant annet poetiske uttrykk som *hringserkr*, *hringskyrta*, *hringfar* og *hringnet*. Falk tilbakeviste en eldre hypotese om at våpenskjortene i sagatida besto av lær eller tjukt stoff med påsydde ringer.

Vegard Vike er blant de som har sett på de tekniske sidene ved produksjonen. Han brukte betegnelsen *brynjevev* på sjølve materialet, nettet av sammenhektede metallringer. Brynjeringene ble hovedsakelig laget av jern eller stål, men også kobberlegeringer og andre metaller kunne brukes dekorativt. Ringene er stanset ut av metallplater eller laget av metalltråd som vanligvis ble naglet sammen. Hver ring er hektet i fire andre. Minimum halvpartene av ringene var naglet.

Bruken av brynjer var utbredt i den romerske hæren, og blant de elste er et funn fra Horný Jatov, Slovakia. I jernalderen og inn i første del av middelalderen var brynjene forbeholdt en krigersk elite. De ble ofte brukt som eneste rustning, eventuelt brukt sammen med rustplagg eller tekstilrustning. Utover middelalderen ble det i Europa vanligere å supplere brynja med jernplater, og i seinmiddelalderen gikk man i en del tilfeller bort fra heldekkende brynje og begrenset seg for eksempel til brynjeskjørt, -ermer, og -krage under platerustningen.

I dag bruke brynjenavnet blant annet om helsetrøyer.

## Referanser


## Litteratur
* Grandin, Lena (2008), *Geoarkeologisk undersökning. Ringar från en ringväv. Metallografisk och kemisk analys. Gotland, Tofta socken, Tofta kyrka*. Rapport. Arkivsök
* 
* Thordeman, Bengt (1941), «Stridsdräkten under forntid och medeltid«, i 
* Vike, Vegard (2000), ''Brynjevev'', semesteroppgave i konservering, Universitetet i Oslo.
* Wijnhoven, Martijn Arnold 2021, *[https://research.vu.nl/ws/portalfiles/portal/130612587/M+A++Wijnhoven+-+thesis_redacted.pdf A multi-dimensional approach to European mail armour]*. PhD.

## Eksterne lenker
*
Arkeologiåret 1732

**Arkeologiåret 1732** er en oversikt over blant annet utgravninger, fødte og avdøde personer med tilknytning til arkeologi i 1732.

## Utgravninger
* Formelle utgravninger i Pompeii fortsetter.

## Publiseringer
*John Horsley - *[[Britannia Romana]]* (posthumut).

## Fødsler
*14. juni – Luigi Lanzi, italiensk arkeolog, kunsthistoriker og jesuitt (død 1810)
*Joseph Fuchs, tysk benediktinerpater, arkeolog og forfatter (død 1782)

## Dødsfall
*12. januar John Horsley, britisk antikvar (født ca. 1685) 

## Referanser
Arkeologiåret 1730

**Arkeologiåret 1730** er en oversikt over blant annet utgravninger, fødte og avdøde personer med tilknytning til arkeologi i 1730.

## Utgravninger
*Formelle utgravninger forsetter i Pompeii.

## Fødsler

|-
|rowspan=2|April || 5. || Jean Baptiste Seroux d'Agincourt || fransk || arkeolog og historiker ||align=center|84 ||align=center|1814 || 
|-
|7. || Hubert-Pascal Ameilhon || fransk || historiker, bibliotekar og egyptolog ||align=center| ||align=center|1811 ||

|rowspan=2|Desember || 13. || William Hamilton || skotsk || diplomat, antikvar, arkeolog og vulkanolog ||align=center|72 ||align=center|1803 || 

|14. || James Bruce || skotsk || oppdagelsesreisende, reiseskildrer og egyptolog ||align=center|  ||align=center|1794 ||
|}

## Dødsfall
*6. november 1725/1730 – Carl Gustav Heraeus, svensk-østerriksk numismatiker og antikvar (født 1671)


William_Hamilton_(1730-1803)_Diplomat_and_Archaeologist.jpg|William Hamilton(1730–1803)
Jean_Baptiste_Louis_Georges_Seroux_d'Agincourt.jpg|Jean Baptiste Seroux d'Agincourt(1730–1814)


## Referanser
Jag vill ha en egen måne

«**Jag vill ha en egen måne**» er en svensk ballade med melodi av Ted Gärdestad og tekst av Kenneth Gärdestad. Ted Gärdestad utgav den på singlen Polar POS 1155 i april 1972 og sangen ble hans første hit. Den ble også testet på Svensktoppen, hvor den lå i fjorten uker i perioden 11. juni &ndash; 10. september 1972 og blant annet toppet listen.

Sangen har blitt en vise med varig popularitet. Den har også blitt spilt inn på plate av andre musikere, blant annet av dansebandet Thorleifs på albumet *Kurragömma* (Tor TORS 264) i 1978.

En mer rockete versjon ble fremført av Gamblers i *Dansbandskampen 2009*.

## Norske versjoner
Arne Riis og Steinar Storm Kristiansen har skrevet norske tekster. I Roos' versjon bærer den tittelen «Min egen måne». I Storm Kristiansens versjon heter den «Jeg vil ha en egen måne».

## Referanser


## Eksterne lenker
* Gärdestads fremføring
S60

**S60** kan referere til:

* **S60**, IATA-koden for Kenmore Air Harbor 
* S60 (programvare), en programvareplattform for mobile enheter, basert på Symbian OS 
* Canon PowerShot S60, et fotoapparat
* Volvo S60, en bil fra Volvo
S80

**S80** eller **S-80** kan referere til:
* Canon PowerShot S80, et digitalt fotoapparat
* Sikorsky S-80, et helikopter
* Soviet submarine S-80, en ubåt
* Swarbrick 80, en yacht
* Volvo S80, en bil
* Yamaha S-80, et piano
* S80 (programvare), en programvareplattform for mobile enheter, basert på Symbian OS
* S-80-klassen, en ubåtklasse
Villacher Alpenarena

**Villacher Alpenarena** er et idrettsanlegg i Möltschach i Villach i Østerrike. Anlegget består av fire hoppbakker med størrelse K90 (HS98), K60 (HS65), K30 (HS32) og K15, samt langrennsløype. Det er eid av SV Villach. Den største hoppbakken har fem ganger blitt brukt i verdenscupen i hopp, og har også hatt renn i kontinentalcupen både for menn og kvinner.

Anerkjent bakkerekord på snø i K90-bakken er 103,5 meter, satt av David Unterberger (Østerrike) i det østerrikske juniormesterskapet 1. februar 2008. I K60- og K30-bakkene er bakkerekorden henholdsvis 68 meter (Lukas Tschuschnig, Østerrike) og 32 meter (Siegfried Mörtl, Østerrike).

## Historie
Det første dokumenterte hopprennet ved Villach ble arrangert i 1909. I 1937/38 ble hoppanlegget ombygd, og det ble raskt satt i stand igjen etter andre verdenskrig. De neste tiårene ble det regelmessig arrangert internasjonale hopprenn i anlegget.

Mellom 1993 og 1995 ble hoppanlegget ombygd og utvidet. Alle hoppbakkene fikk plastmatter, og det ble i tillegg bygd langrennsløype. Det nyombygde anlegget ble innviet med verdenscuprenn i hopp 8. desember 1995. Det har også blitt arrangert verdenscuprenn i anlegget i 1997, 1999, 2001 og 2007, samt flere renn i kontinentalcupen. Det har ikke blitt brukt i verdenscupen i kombinert, men har hatt internasjonale renn på lavere nivåer.

Villacher Alpenarena ble brukt under veteran-VM i skihopping og kombinert i 2005 og 2006. I 2006 ble mesterskapet holdt i Kranj og Medvode i Slovenia, men rennet i den største bakken ble på kort varsel flyttet fra Bauhenk i Kranj til Villacher Alpenarena i Villach på grunn av kraftig vind. Veteran-EM sommer ble arrangert i Villach i 2006 og 2010.

## Viktige renn
### Menn

### Kvinner

## Kilder
* Villacher Alpenarena: Schisprunganlage 
* Skisprungschanzen-Archiv: Villach
* FIS Ski Jumping: Villach – Alpenarena
* Eastern Ski Jumping & Nordic Combined Foundation, Inc.: International Masters Championships – Ski Jumping and Nordic Combined Skiing
* FIS: Resultater

## Eksterne lenker
* 
* Villacher Alpenarena (offisielt nettsted)
Helsetrøye

**Helsetrøye**  eller *nettingtrøye*, er et klesplagg beregnet som undertøy for overkroppen. De finnes i utgaver fra singlet til langermet. De vanligste er i bomull, men der er pr. 2010 introdusert helsetrøyer også i ull. Disse finnes også i kvinnelige modeller.

Helsetrøyen ble funnet opp av Kaptein Henrik Brun fra Uvdal på 1920-tallet, Brun arbeidet som kaptein i blant annet Garden og utviklet helsetrøyen basert på sin lange erfaring fra fjellet.

Hans første helsetrøyer var heklet for hånd i tynn bomullstråd, Brun titulerte selv plagget som Brynje.

Vinteren 1932 utførte Brun flere tester for hæren og erfaringene var svært positive, han holdt blant annet et foredrag om Brynjen og bekledning i Oslo militære samfunn 13. februar 1933.

Grunnet dårlig økonomi i Forsvaret ble Brynjen kun innført i noen mindre avdelinger.

Etter andre verdenskrig kjøpte Jacobsen konfeksjonsfabrikk i Larvik, Bruns patent og rettighetene til å benytte navnet Brynje.

Brynje trikkotasjefabrikk i Larvik har siden kjøpet av Bruns patent produsert helsetrøyer i forskjellige materialer og for andre produsenter som blant annet E.K.T og Kvitebjørn.

Omkring 1980 var det også mulig å få nylonundertøy i nettingvev. Nettingtrøyer for kvinner ble forsøkt introdusert omkring 1980 uten at de ble den store sommermoten i nordlige strøk.

Plaggene er vanligst for menn. Mange fikk dem introdusert som del av standardutrustningen til militærtjeneste i kalde strøk. De var beregnet som innerste plagg, under vanlig vinterundertrøye av bomull.

Fordelene med bomullsplagg er at de er vaskbare, rimelige og slitesterke. Bomull er bra isolerende så lenge det ikke er fuktig, men trekker varme fra kroppen når vann skal drives vekk/tørkes opp. Nettingmønsteret gjør at varmetapet minskes ved at det holdes et luftlag innerst mot kroppen tross fuktighet (svette) i  bomullsplaggene.

## Se også
* Underskjorte

## Eksterne lenker
* Historien om Brynje og helsetrøya
*
Arkeologiåret 1733

**Arkeologiåret 1733** er en oversikt over blant annet utgravninger, fødte og avdøde personer med tilknytning til arkeologi i 1733.

## Utgravninger
* Formelle utgravninger i Pompeii fortsetter.

## Fødsler

*Vincenzo Giuliani, italiensk historiker, lege og arkeolog (død 1799)

## Dødsfall
* 10. desember – Filippo Buonarroti, italiensk antikvar, numismatiker og arkeolog (født 1661)
* Edmund Chishull, engelsk prest og antikvar (født 1671)

## Referanser
Oppegård Skolemusikkorps

**Oppegård Skolemusikkorps** er et norsk musikkorps fra Nordre Follo i Akershus.

## Stiftelse & Forhistorie
Oppegård Skolemusikkorps ble stiftet 3. mars 1927 av Trygve Bratland som det første skolekorpset i Oppegård kommune. Korpset kom godt i gang, og hadde mange bra år – både ved medlemstall og musikken de spilte. De første 31 åra var korpset forbeholdt gutter og het da Oppegård Guttemusikkorps. I 1958 ble korpset åpnet for jenter, og i 1964 skiftet det navn til Oppegård skolemusikkorps .

Etter mange store korpsturer, stevner og arrangement frem til 1990 ble medlemstallet redusert. I 1997 var medlemstallet så lavt at det ble besluttet å legge ned skolekorpset. De få gjenværende musikantene fikk tilbud om å hospitere i nabokorpset, Sofiemyr Skolekorps, inntil re-etablering var mulig. Styrene i korpsene satte av OS driftsmidler på egen konto med formål for økonomi til re-etablering.

I denne perioden ble det valgt alternative løsninger i 17. mai-toget i Oppegård Syd: Innleie av korps fra Kristinehamn i Sverige eller kassettspillere.

I 2003 tok  ildsjeler i Oppegård initiativ til å re-etablere korpset. Det startet med 50 aspiranter og korpset har siden utviklet seg til å bli et fullverdig korps med god spredning i aldersklassene.

## I dag
Oppegård Skolemusikkorps teller i dag ca. 50 musikanter (både aspirant-, junior- og hovedkorps). Dirigent siden 2008 er Hilde Olsrud.

Gjennom året spiller Oppegård Skolemusikkorps på 17. mai og en rekke andre stevner og arrangement. I tillegg holder de høstkonsert, vårkonsert og drar hver sommer på korpstur til Norge eller utlandet.

## Referanser


## Eksterne lenker
* Oppegård Skolemusikkorps
Brunnentalschanze

**Brunnentalschanze** (norsk: *Brunnentalbakken*) er et skihoppanlegg i Stams i Østerrike. Anlegget består av to hoppbakker med størrelse K105 (HS115) og K60 (HS65). Det brukes hovedsakelig av skigymnaset i Stams.

Hoppanlegget ble bygd mellom 1988 og 1990. Anlegget har heis og snøkanoner, og begge bakkene har plastmatter, noe som gjør at de kan brukes i sommerhalvåret. I 1992 måtte storbakken repareres etter et jordras i unnarennet. Mellom 1994 og 2001 ble det arrangert Sommer Grand Prix-renn i anlegget, men de senere årene har det ikke hatt internasjonale renn, etter at bakkene i Innsbruck og Bischofshofen er blitt utstyrt med plastmatter. Anlegget ble modernisert og plastmattene skiftet ut i 2010.

Bakkerekorden i K105-bakken er 118 meter, satt av Gregor Schlierenzauer (Østerrike) i det østerrikske mesterskapet (plast) 17. oktober 2009.

## Kilder
*Skisprungschanzen-Archiv: Stams
*Skijumping.com: Stams
*FIS
Arkeologiåret 1743

**Arkeologiåret 1743** er en oversikt over blant annet utgravninger, fødte og avdøde personer med tilknytning til arkeologi i 1743.

## Utgravninger

* Formelle utgravninger fortsetter i Pompeii.
## Funn
* Barkway-depotfunn med romerske objekter ble funnet i Hertfordshire, England.

## Andre hendelser
* Papenbroek-samlingen ble gitt som gave til Leiden University. Gaven bestod av omtrent 150 antikviteter. De ble utstilt, men ble tatt dårlig vare på inntil en offentlig kurator fikk ansvaret et halvt århundre seinere.
## Fødsler

## Dødsfall


Fil:CORRADINI_PIER_MARCELLINO.jpg|Pier Marcellino Corradini(1658–1743)
Fil:Anselmo_Banduri.png|Anselmo Banduri(1671/1675–1743)
Fil:Théophile Corret de la Tour d'Auvergne (1743-1800), French army officer.jpg|Théophile Corret de la Tour d'Auvergne(1743–1800)
Fil:Saverio_Landolina.jpg|Saverio Landolina(1743–1814)
Fil:Official_Presidential_portrait_of_Thomas_Jefferson_(by_Rembrandt_Peale,_1800)(cropped).jpg|Thomas Jefferson(1743–1826)


## Referanser
Leif Halvorsen

**Leif Fritjof Halvorsen** (1887&ndash;1959) var en norsk fiolinist, dirigent og komponist. 

## Liv og virke

Halvorsen var ansatt som fiolinist ved Nationaltheatrets orkester fra 1904 til 1906, i Harmonien 1906 til 1907 og i Berlin og Paris fra 1908 til 1914.  Han debuterte i Kristiania i 1908. Halvorsen var konsertmester i Nationaltheatrets orkester fra 1915 til 1917, og kapellmester ved Opera Comique i Kristiana fra 1918 til 1921, hvor han ledet en rekke operaoppførelser. Fra 1917 til 1918 var han musikkritiker i Tidens Tegn. I en årrekke var han primarius i Den norske strykekvartett. 

Han overtok i 1920 som dirigent for Cæciliaforeningen etter Karl Nissen og i 1921 Handelsstandens Sangforening. I 1930 ble han dirigent for Holters korforening. 

Leif Halvorsen var en sterkt ettertraktet fiolinpedagog og komponerte fiolinstykker, en strykekvartett, to kantater, klaverstykker og sanger til tekster av Heinrich Heine og Vilhelm Krag.

I 1921 satte han musikk til stumfilmen *[[Markens grøde (stumfilm)|Markens grøde]]*, regissert av den danske filmregissøren Gunnar Sommerfeldt. Dette var den første norske filmen som fikk originalskrevet musikk. Premieren fant sted på Nationaltheatret 26. desember 1921, der Knut Hamsun selv var til stede. I 2009 ble filmen med musikk av Leif Halvorsen vist under Hamsunjubileet på Hamarøy. En DVD med filmen er nå utgitt. Her spiller KORK musikken til Leif Halvorsen.

Flere dirigenter har ment at Leif Halvorsen var en foregangsmann innen filmmusikk med tanke på det melodiske og instrumentasjonen.
Blant hans mange fiolinelever var Ørnulf Boye Hansen.

Leif Halvorsen giftet seg i 1915 med sangerinnen Haldis Halvorsen, født Michelsen (1889–1936).

Fartein Valen dedikerte sin *Sonate for fiolin og klaver* (opus 3) (skrevet mellom 1912 og 1919) til Leif Halvorsen.

## Referanser


## Eksterne lenker
* 
* 
*
Arkeologiåret 1758

**Arkeologiåret 1758** er en oversikt over blant annet utgravninger, fødte og avdøde personer med tilknytning til arkeologi i 1758.

## Utgravninger
* Formelle utgravninger i Pompeii fortsetter.

## Fødsler
* 17. februar – John Pinkerton, skotsk antikvar, forfatter, forfalsker, pseudohistoriker og en tidlig talsmann for teorien om den germanske rases overlegenhet (død 1826) 
* 8. oktober – Francesco Carelli, italienske numismatiker, arkeolog og antikvar (død 1832)
* 22. november - Carl Birger Rutström, svensk riksantikvar (død 1826)
* 9. desember – Richard Colt Hoare, engelsk antikvar og arkeolog (død 1838)

## Dødsfall
*2. juli – Christian August von Berckentin, tysk statsmann, diplomat, geheimeråd i dansk tjeneste og numismatiker (født 1694)
Sennegras

**Sennegras** (*Carex vesicaria*) er en art innen starrfamilien. Den blir rundt 50-60 cm høy, og har strå med skarpe kanter og smale lysegrønne blad. Sennegras vokser på våte steder og i vann og finnes over hele landet.

Sennegras blir brukt som innlegg i samisk fottøy som skaller og kommager. Planten blir først tørket og banket. En passende mengde blir deretter lagt inn i fottøyet, som forsiktig tas på slik at sennegraset blir liggende jevnt fordelt rundt foten. Dette gir god isolasjon og holder føttene tørre og varme. Som oftest er det dog den langt vanligere flaskestarr som blir brukt til dette formålet. 

## Se også
* Sennalandet
## Litteratur
* 
* 
* 

## Eksterne lenker
*
Girolamo Benaglio

**Girolamo Benaglio** var en italiensk maler på 1400-tallet (renessansemaler). Han var i Verona der han laget en altertavle med Madonna og helgener i 1487. Han er slektning av og muligens læremester for Francesco Benaglio.

## Referanser
Milka Planinc

**Milka Planinc** (født 21. november 1924 i Drniš, Kongeriket Jugoslavia, død 7. oktober 2010 i Zagreb, Kroatia) var statsminister i Jugoslavia fra april 1982 til mai 1986, den eneste kvinne som var statsleder i noe kommunistisk land. 

## Biografi
Hun ble født i Dalmatia i Kroatia, men fikk sin utdannelse avbrutt av andre verdenskrig. Hun sluttet seg til partisanene i 1941 og gikk inn i kommunistforbundet i 1944. Hun steg i gradene og ble fylkeskommisær i partiets 11, dalmatiske sjokkbrigade med oppgave å undervise i partiets politikk og prinsipper og å sikre lojaliteten til medlemmene. Senere tok hun høyere administrativ utdanning i Zagreb. Det er blitt sagt at hun var med i etterkrigsmassakren i Kočevski Rog.

## Politiske verv
* Sekretær for folkeforsamlingen i Trešnjevka 1957;
* Sekretær for kultur i Zagreb 1961-1963;
* Sekretær for utdanning 1963-1965;
* President for folkeforsamlingen 1967-1971;
* Leder av kommunistpartiet i Kroatia 1971-1982;
* Statsminister i Jugoslavia 1982-1986.

Som statsminister prøvde hun å få hjelp til å gjenreise landets økonomi, blant annet ved besøk både i USA, Storbritannia og Sovjetunionen, men det lyktes henne ikke i særlig grad. Etter sin periode som landets leder trakk hun seg tilbake. Hun levde frem til sin død i stillhet i Zagreb.

## Referanser


## Eksterne lenker
* ''Yogoslavia's new federal government formed. '' Open society archives 6. mai 1982
* Milka Planinc: Partizanski i Domovinski rat su antifašistički - med bilde
Rólant Lenvig

**Rólant Lenvig** (født 19. september 1921 på Hestur, død 13. desember 2008 i Tórshavn) var en færøysk lærer, forfatter og oversetter.

Han gikk Føroya Læraraskúli og arbeidet fra 1951 til 1991 som lærer i Kvívík, fra 1976 som førstelærer (rektor).

Han skrev flere lærebøker i geografi, både på egenhånd og sammen med Jacob Olsen, lærer i Sandvík. Lenvig mottok M.A. Jacobsens Heiðursløn for to av lærebøkene i 1969. Han skrev også et lokalhistorisk verk om Kvívík, og skrev og oversatte flere barnebøker til færøysk. 

## Bibliografi
* 1966 – *Landalæra I: Norðurlond og Bretsku Oyggjarnar*
* 1969 – *Landalæra II: Europa og Sovjett*
* 1972 – *Landalæra III: Sovjetsamveldið, Asia, Australia*
* 1975 – *Landalæra IV: Afrika*
* 1975 – *Landalæra V: Amerika*
* 2003 – *Kvívíkar sókn í søgu og søgn 1550–1850*

## Referanser
Romerike Bakkesenter

**Romerike Bakkesenter**, også kalt **Lundbybakkene**, er et skihoppanlegg i Hurdal i Akershus. Anlegget ligger ved Lundbymoen, sørvest for Prestegårdshagen, og består av seks hoppbakker med størrelse K90, K63, K40, K25, K15 og K6. Det har flomlys, men ikke plastmatter.

Bakkerekorden i K90-bakken er 101,5 meter, satt i 2009. I K63-bakken er bakkerekorden 73 meter, satt av Marius Småriseth.

De tre største bakkene i anlegget ble brukt under veteran-VM 1994. Romerike Bakkesenter var arena for hopp og kombinert hopp under hovedlandsrennet på ski 2010, som ble arrangert i Hurdal og Nes.

## Kilder
*Romerike Bakkesenter
*Skisprungschanzen-Archiv: Hurdal
*Hovedlandsrennet 2010
*Idrettsanlegg.no: Lundbybakken K90, K63, K40, K25, K15
Edward Drinker Cope

**Edward Drinker Cope** (født 28. juli 1840, død 12. april 1897) var en amerikansk zoolog, som arbeidet med paleontologi, herpetologi, iktyologi og sammenlignende anatomi.

## Priser og utmerkelser (utvalg)
* 1879 – Bigsbymedaljen

## Referanser
Spencer Fullerton Baird

**Spencer Fullerton Baird** (født 3. februar 1823, død 19. august 1887) var en amerikansk zoolog, som arbeidet med ornitologi og iktyologi. Han var bl.a den første som beskrev *[[Oithona]]*, en slekt av hoppekreps.

Baird var nestleder ved Smithsonian Institution i Washington, DC 1850&ndash;78, og var deretter leder fram til sin død. Under hans ledelse ble det naturhistoriske museet ved institusjonen bygget opp til å bli et av de fremste i verden.

## Referanser
Idrettsgallaen 2003

**[[Idrettsgallaen]] 2003** var en seremoni der Norges idrettsforbund og olympiske og paralympiske komité hedret de største idrettsnavnene og beste prestasjonene, samt andre som hadde gjort en stor innsats for norsk idrett i 2003. Juryen ble ledet av Bjørge Stensbøl.

Prisutdelingen ble arrangert i Hamar olympiske amfi den 3. januar 2004, og sendt direkte på NRK med Dan Børge Akerø som programleder. Til gallaen ble jubileet til OL på Lillehammer 1994 markert med en rekke medaljevinnere til stede. Av kulturelle innslag var opptredener av Sissel Kyrkjebø, Morten Abel, Gaute Ormåsen, Rein Alexander (vinneren av høstens Kjempesjansen på NRK,  samt finalenummeret fra musicalen Fame med blant andre Jannike Kruse og Espen Grjotheim.

Årets store vinner ble Petter Solberg med hele fire priser, *Årets navn*, *Utøvernes pris*, *Åpen klasse* og *Årets forbilde*. Kniksenprisen ble dette året utdelt under Idrettsgallaen, og gikk til Martin Andresen, Stabæk.

Thomas Alsgaard, Frode Estil (gull og sølv fra jaktstart) og Kristen Skjeldal (bronse fra 30 km fristil) fikk sine nye OL-medaljer etter at Johann Mühlegg ble tatt for doping under lekene i Salt Lake City.

## Årets navn

Prisen ble tildelt etter avstemning blant folket, en folkejury.

### Kategorier, prisvinnere og nominerte

## Eksterne lenker
* NRK: Vinnere 2003
* http://www.nrk.no/underholdning/3396227.htmlNRK: - En av de største kveldene i mitt
* NRK: - Imponerende høyt nivå
* aftenposten: Alle prisvinnerne i Idrettsgallaen 2003
Olav og Emma Duuns hus

**Olav og Emma Duuns hus «Fjellvang»** er et museum og en villa i Olav Duuns vei i Holmestrand. Den er kjent som et kunstnerhjem ettersom forfatteren Olav Duun (1876–1939) bodde her i årene 1914&ndash;1939.

Duuns hadde flyttet til Holmestrand i 1908 da Duun ble ansatt som lærer ved Ramberg skole. De bodde forskjellige steder de første årene, inntil de kjøpte Fjellvang i 1914. Olav Duun bodde i huset resten av livet, og enken Emma Duun bodde her til sin død i 1970. Ekteparet hadde en datter, som var barnløs.

Huset ligger dramatisk til, oppe på fjellet, med bratte berg nære ved, og med god utsikt over fjorden. Husets første etasje er bevart slik ekteparet Duun hadde det, og inneholder et bibliotek med boksamling, manuskript og brev. Husets andre etasje er innredet for stipendiater. I hagen finnes en minnepark.

Duuns forfatterskap er nesten i sin helhet lagt til Namdalskysten, og det er lite i bøkene hans som kan tyde på noen direkte impulser fra huset eller miljøet rundt ham.

Huset ble ved Emma Duuns død overdratt til *Olav og Emma Duuns Stiftelse*, etablert i 1973 for å bevare huset som et minne over forfatteren. Stiftelsens styre har representanter fra kommunen, forfatterforeningen, Duun-familien og Duun-venneforeninger. Parken ble åpnet i 1976 til forfatterens 100-årsminne. Huset inngår i museumsenheten er tilgjengelig for publikum etter avtale, og på søndager i juni-august.

## Se også
* Øver-Dun, Olav Duuns barndomshjem på Jøa

## Kilder
* *Norske kunstnerhjem*; temanummer av *[[Fortidsvern]]*; nr 3, 2005
* Hilde Diesen. *Dikterhus*. Tell forlag, 1994 (''bokhylla.no – fulltekst)
* 
* Olav og Emma Duuns hus på www.nord-jarlsberg.museum.no
* Vestfoldportalen: Kronikk av Kåre Glette
* Olav Duuns forfatterhjem på www.holmestrand.kommune.no
* Olav Duun-stevnet i parken ved Duun-huset Blogg-artikkel om Duun-stevnet 2013 under Holmestrand Kulturfestival 2013
* 

## Eksterne lenker
*
Greatest Hits (Bone Thugs-n-Harmony-album)

***Greatest Hits*** er et samlealbum av Bone Thugs-n-Harmony. Det ble utgitt av Ruthless Records i 2004, og ble sluppet i en 2-Disk pakke.
Albumet inneholder store hits som «Tha Crossroads», «Dayz of Our Livez» og «Breakdown»

## Sporliste
**CD 1**

#«Carole of the Bones»
#«Thuggish Ruggish Bone»
#«Foe tha Love of $» (med Eazy-E)
#«1st of tha Month»
#«Shoot Em' Up»
#«Buddah Lovaz» 
#«Dayz of Our Livez»
#«Tha Crossroads»
#«Thug Luv» (med 2Pac)
#«Notorious Thugs» (med The Notorious B.I.G.)
#«Breakdown» (med Mariah Carey)
#«All Good» (med Krayzie Bone & «Felecia»)

**CD 2**

#«Look Into My Eyes»
#«Blaze It» (med Krayzie Bone)
#«Get Cha Thug On» (med Wish Bone)
#«Thug Mentality» (med Krayzie Bone)
#«Resurrection (Paper Paper)»
#«Ecstasy»
#«Weed Song»
#«Still the Greatest» (med Big Chan)
#«Get Up & Get It» (med Felecia & LaReece)
#«Money, Money»
#«Ghetto Cowboy» (med Felecia & Thug Queen)
#«Thugz Cry» (med Bizzy Bone)
#«Home» (med Phil Collins)
#«Cleveland is the City» (med Avant)

## Eksterne lenker
*
Arkeologiåret 1712

**Arkeologiåret 1712** er en oversikt over blant annet utgravninger, fødte og avdøde personer med tilknytning til arkeologi i 1712.

## Utgravninger
* Formelle utgravninger fortsetter i Pompeii.

## Fødsler
*6. juli – Johan Göransson, svensk prest, runolog, fortidsforsker og arkeolog (død 1769)
*Karl Weber, sveitsisk militæringeniør og amatørarkeolog (død 1765)

## Dødsfall
*12. juli – Nicolò Bon, italiensk numismatiker (født 1635)
*7. september – Troels Arnkiel, dansk, prest og forsker på steinaldergraver (født 1639)

## Referanser
Arkeologiåret 1639

**Arkeologiåret 1639** er en oversikt over blant annet utgravninger, fødte og avdøde personer med tilknytning til arkeologi i 1639.

## Utforskninger
* Oddernessteinen beskrives for første gang av biskop Tomas Cortsen Wegner.
* Åmlisteinen beskrives for første gang av biskop Tomas Cortsen Wegner.
* Runesteinen ved Froland kirke beskrives for første gang av biskop Tomas Cortsen Wegner.

## Utgravninger

## Funn
* 20. juli – Det lange Gallehus-hornet blir funnet av Kirsten Svendsdatter ved Gallehus nær Møgeltønder i Slesvig (dagens Sønderjylland).

## Publiseringer

## Andre hendelser

## Fødsler
* 28. april – Troels Arnkiel, dansk, prest og forsker på steinaldergraver (død 1712)
* John Huntbach, engelsk antikvar (død 1705)

## Dødsfall
Særlovselskap

Et **særlovselskap** er et selskap opprettet i henhold til særskilt lov.

## Norge
I Norge er særlovselskap, eller *Annet foretak ifølge særskilt lov* (SÆR), en selskapsform. Et særlovselskap skiller seg fra andre statlige aksjeselskap og statsforetak ved at hvert enkelt av selskapene er opprettet og drives med hjemmel i en egen lov, eller en lov som gjelder flere selskaper av lignende karakter. Dette omfatter blant annet helseforetak (HF), regionalt helseforetak (RHF), studentsamskipnader og enkelte folkehøgskoler.

Særlovselskapene er i hovedsak opprettet der hovedvirksomheten er et monopol eller brukes som et politisk instrument. Oppgavene varierer fra pengespillforvaltning, næringsvirksomhet, bankvirksomhet til disponering av budsjettpolitiske virkemidler.

Postbanken BA er et eksempel på et tidligere statlig særlovselskap som ikke var i en monopolsituasjon, men som bedrev tjenesteyting i et svært konkurranseutsatt marked. Postbanken har blitt innlemmet i DNB.

### Noen norske særlovselskaper
* Folketrygdfondet
* Innovasjon Norge
* Norsk Tipping AS
* NSB BA (omgjort til aksjeselskap)
* Posten Norge BA (omgjort til aksjeselskap)
* AS Vinmonopolet

### AS-betegnelsen

AS-betegnelsen i navnene til enkelte av særlovselskapene er historisk betinget. Vinmonopolet var ved etableringen i 1922 i privat eie. Fram til 1993 var Norsk Tipping AS eid i fellesskap av staten, Norges Idrettsforbund og Norges Fotballforbund.

## Referanser
Braddan

**Braddan** er et langstrakt *parish* (sogndistrikt) i sheadingen (administrativt område) Middle på Man og strekker seg fra sognene Michael og Lezayre i nord, grenser mot sognene German, Marown og Onchan midt på og grenser mot Santon i sør.

Den nordlige enden av sognet er fjellrikt. Den sørlige delen er flatere og omfatter boområder som ligger nært hovedstaden Douglas.

Elven Middle renner gjennom sognet og inn i området Kewaigue – Oakhill hvor den opprinnelige Alvebroen, Fairy Bridge, kan bli funnet.

Sognekirken, Kirk Braddan fra 1876, er gjort av John Loughborough Pearson. Den tidligere sognekirken, Old Kirk Braddan fra 1777, inneholder en rekke oldtidskors som er betraktet som fortreffelig.

Sognedistriktet Braddan, den lokale regjeringsdistriktet administrert av *Braddan Parish Commissioners*, består av hele sognet inkludert de delene som faller innenfor Douglas' borough.

Kirkesognet Braddan består av sognedistriktet (se overfor), unntatt Baldwin-området, men med kapellet St Luke's som ble overført til kirkesognet Marown i 1978. Det omfatter også Anagh Coar, Ballaughton og Farmhill, alle forsteder til Douglas. Resten av oldtidens sogn, nå innenfor Douglas’ borough, består av kirkesognene St George's, St Barnabas' (nå sammenslått med St George's), St Matthew's, og deler av St Thomas' og St Ninian's, som ble etablert på 1800-tallet og tidlig på 1900-tallet.

## Eksterne lenker
* 
* Braddan Commissioners, nettstedet til det politiske systemet, med fotogalleri og informasjon
* Manxnotebook Braddan, detaljer og beskrivelser av og om sognet
* Manxnotebook – Braddan, beskrivelser og fotografier av sognet
* Manxnotebook Kirk Braddan Antiquities, oldtidsemner fra sagnet
* Isle of Man Building Control Districts, viser sognets grenser
* Glenology – Manx Glens, en pågående studie av dalfører på Man, deres steder og betydning
* Kirk Braddan and Old Kirk Braddan
Kretsreformen i Sachsen i 1994 og 1996

**Kretsreformen i Sachsen i 1994 og 1996** var en administrativ reform som ble vedtatt av Sachsens landdag den 24. juni 1993. Reformen innebar at 48 kretser (Landkreise) og 6 kretsfrie byer, som ble opprettet i 1952, ble erstattet av 22 nye kretser og 7 kretsfrie byer. Landkreis Döbeln ble ikke berørt av reformen.

De 7 kretsfrie byene etter reformen var Chemnitz, Dresden, Görlitz, Hoyerswerda (fra 1. januar 1996), Leipzig, Plauen og Zwickau.

I april 1991 besluttet delstatsregjeringen å opprette nye kretser med minimum 125 000 innbyggere. Lovutkastet ble vedtatt den 29. juni 1992 og sendt ut til høring blant de berørte kretsene.

Forslaget ble delvis behandlet av Fristaten Sachsens forfatningsdomstol, grunnet klager om lovligheten av å oppløse kretsene Landkreis Dresden-Land, Landkreis Hoyerswerda, Kreis Kamenz, Landkreis Plauen, Landkreis Oelsnitz, Landkreis Reichenbach, Landkreis Auerbach og Landkreis Klingenthal. I juni / juli 1994 påpekte domstolen mangler i de klagende partenes deltagelse i den lovgivende prosessen, og loven ble delvis opphevet.

Delstatsregjeringen ble etter dette tvunget til å gjøre tre endringer i loven: Den 6. september 1995 ble det vedtatt endringer av lovforslaget som angikk kretsene Meißen-Radebeul og Landkreis Westlausitz-Dresdner Land; samme dato ble det foretatt endringer i loven som angikk dannelsen av Vogtlandkreis, og den 23. mai 1996 ble det vedtatt endringer i loven som angikk dannelsen av Niederschlesischer Oberlausitzkreis.

Kretsene eksisterte frem til Kretsreformen i Sachsen i 2008, da de ble slått sammen og videreført i 10 nye kretser, og 3 kretsfrie byer.

## Kretsene 1996&ndash;2008

## Referanser
Travis Meyer

**Travis Meyer** (født 8. juni 1989 i Perth) er en  australsk, profesjonell syklist som sykler for Drapac Cycling. Hans bror, Cameron Meyer, er også profesjonell syklist.

Han er blitt juniorverdensmester på bane fem ganger. I 2010 vant han det australske mesterskapet på landevei.

## Lag
* Garmin-Transitions (2010–2011)
* GreenEDGE (2012–2013)
* Drapac Cycling (2014–)

## Referanser


## Eksterne lenker
* 
*
Intercostalmuskler

**Intercostalmuskler** (av latin *inter* = mellom, og *costae* = ribbein også kalt pinne-muskler) er navnet på de små musklene som fyller ut mellomrommet mellom ribbeina.

De er, sammen med mellomgulvet (diafragma), de viktigste respirasjonsmusklene i kroppen.

## Referanser
Hilding Rosenberg

**Hilding Constantin Rosenberg** (født 21. juni 1892 i Bosjökloster, død 19. mai 1985 i Stockholm) var en svensk organist, pianist, dirigent og komponist.

Fra 1909 var han organist i Kalmar og virket også som konsertpianist, lærer og for kort tid også som kirkemusiker. Fra 1914 studerte han klaver med Richard Andersson, senere komposisjon med Ernst Henrik Ellberg og Wilhelm Stenhammar og tok dirigentundervisning med Kurt Striegler og Hermann Schechen. Fra 1932 til 1934 var han kapellmester i Stockholmsoperaen. Deretter var han gjestedirigent i en rekke land i Europa og i USA. Blant hans egne elever finnes Karl-Birger Blomdahl, Svein-Erik Bäck, Ingvar Lidholm og Åke Hermanson.

Rosenberg komponerte sju operaer, et operaoratorium (*Josef og hans brødre* 1946-48), sju balletter, fire oratorier, to melodrama, sju symfonier og andre symfoniske verker, to fiolin- og en cello- og en trompetkonsert, skuespill-, hørespill- og filmmusikk, kammermusikalske verker, klaver- og orgelmusikk, lieder og korverker.

Hilding Rosenberg mottok Christ Johnson-prisen i 1962.

## Referanser


## Eksterne lenker
* 
* 
*
Tom Arnold

**Tom Arnold** (født 1959) er en amerikansk skuespiller og stand up-komiker. 

Arnold begynte som skribent for TV-serien *[[Roseanne]]* i 1983 og hadde denne jobben frem til 1993. Han giftet seg med showets stjerne, Roseanne Barr i 1990 etter at hun hadde skilt seg fra sin første ektemann. Parets ekteskap tiltrakk seg ofte medias og spesielt tabloidens oppmerksomhet på grunn av deres noen ganger opprørende oppførsel. I 1992 spilte Arnold i sin egen sitcom som ble kalt *[[The Jackie Thomas Show]]*. Det ble sendt 18 episoder før showet ble lagt ned på grunn av lave seertall.

I 1993 kjøpte Arnold og Barr et hus sammen i Arnolds hjemby Ottumwa i Iowa og de åpnet en restaurant som het Roseanne and Tom's Big Food Diner. Begge skuespillerne opptrådte i filmen *The Woman Who Loved Elvis* som ble filmet i Ottumwa og hadde premiere  i 1993. Arnold og Barr skilte seg i 1994 og restauranten de hadde sammen ble stengt året etter.

I 1994 medvirket Arnold som sidekick til Arnold Schwarzeneggers rollefigur i James Camerons spillefilm *[[True Lies]]*. Arnolds rolle som barnemishandler i filmen *Gardens of the Night* hadde spesiell betydning for ham da han selv ble utsatt for gjentatte seksuelle overgrep i barndommen. Arnold bestemte seg for å ta på seg rollen for å kaste mer lys over saken.

## Referanser


## Eksterne lenker
*
Kerry Armstrong

**Kerry Armstrong** (født 12. september 1958 i Melbourne, Australia) er en australsk skuespiller på film, tv og teater. Hun er en av kun to skuespillere som har vunnet to Australian Film Institute Awards (AFI Awards) det samme år. Hun har blant annet hatt en rolle i såpeserien Dynastiet mellom 1985 og 1986. 

Armstrong var et hyppig brukt ansikt på australsk fjernsyn på 1970-tallet og tidlig på 1980-tallet. En av hennes aller første roller var i TV-serien Marion som ble utgitt i mars 1974. 

Armstrong emigrerte til USA i 1981. Der studerte hun ved Herbert Berghof-skolen i New York på et fungerende stipend. For å få oppholdstillatelse inngikk Armstrong et proforma-ekteskap med Brad Robinson i 1981 slik at hun kunne bli amerikansk statsborger. 

I 1987 returnerte Armstrong til Australia for å gå i begravelsen til bestemoren sin. På begynnelsen av 1990-tallet var hun med i flere australske TV-serier inkludert Police Rescue, Ocean Girl og All Together Now. I 1991 ble Armstrong nominert til AFI-prisen for beste kvinnelige hovedrolle for sin rolle i filmen *Hunting* som ble utgitt av filmselskapet Paramount i USA. 

Armstrong var også forfatter og skrev en selvhjelpsbok som het The Circles og ble utgitt 1. november 2003. Hun beskrev boken som en praktisk øvelse i å myndiggjøre folk og kartlegge deres hjerte og følelser. 

Armstrong arbeider med flere veldedige organisasjoner inkludert Childwise og Big Hart og hun er talsmann for Cure for Life Foundation som sponser forskning på behandlinger mot hjernesvulst. 

Armstrong har offentlig gått svært hardt ut mot krigen i Irak. Hun har vært gift fire ganger og i 2008 ble hun beskrevet som en enslig mor med tre sønner som bor i Yarra Valley som ligger cirka 80 km fra Melbourne.

## Referanser


## Eksterne lenker
*
Iron Maidens diskografi

**Iron Maidens diskografi** er diskografien til det britiske heavy metal-bandet Iron Maiden.

## Diskografi

Alle studioalbumene fra og med *[[Iron Maiden (album)|Iron Maiden]]* til og med *[[Fear of the Dark]]* ble remastret og nyutgitt med multimediamateriale i 1998.
¹ *[[Live After Death]]* ble utgitt på nytt i 1998. Den nye utgaven hadde en ekstra CD med fem låter. Disse låtene var inkludert på vinylutgaven da den ble sluppet i 1985, men ikke på den originale CD-versjonen.
² *[[A Real Live One]]* og *[[A Real Dead One]]* ble slått sammen og gitt ut på nytt som *[[A Real Live Dead One]]* i 1998.
³ *[[Live at Donington|Live at Donington '92]]* ble gitt ut på nytt i 1998, da originalalbumet kun ble utgitt i et begrenset opplag på 5&nbsp;000 utgaver.
Nasjonale mesterskap i landeveissykling 2010

**[[Nasjonale mesterskap i landeveissykling]] 2010** startet i Australia og New Zealand i januar. De fleste andre mesterskapene arrangeres i siste uke før Tour de France starter i slutten av juni.

## Resultater
Isabella Bruce

**Isabella Bruce** (1272–1358) (også kjent som *Isobel* eller *Isabella de Brus*) var dronning i Norge, gift med kong Eirik II Magnusson. Hun var hans andre kone.

## Biografi
Isabella var født i Skottland som datter av Robert Bruce av Annandale, og var dermed søster til kong Robert Bruce (samme navn som sin far). Hennes mor var Marjorie av Carrick, 3. grevinne av Carrick. En annen bror var Edward Bruce, en tid konge av Irland. Hun reiste til Norge sammen med sin far for å bli gift med kong Eirik i Bergen i 1292, etter at hans første kone døde. Hun var for øvrig også skotsk. Isabella var rundt 20 år gammel da hun giftet seg med Eirik. De fikk kun ett barn; Ingeborg Eriksdatter av Norge, født 1297.

Hun ble enke 24 år gammel, da kongen døde i 1299. Hun giftet seg aldri igjen, og levde som enke i 59 år. I og med at de ikke fikk noen sønn, gikk den norske tronen til Eiriks bror Håkon V Magnusson. Enkedronningen bodde i Bergen som fram til sin død i 1358. Hun ser i denne perioden ut til å ha deltatt aktivt i det politiske liv, og hadde et nært forhold til kirken i Bergen. Blant annet ga biskopen henne et hus på Holmen i 1324. Hun deltok i mange offisielle sammenhenger og oppdrag, og har åpenbart hatt innflytelse i byen. Hun dro aldri tilbake til Skottland, men sendte soldater for å kjempe for sin bror Robert Bruce i krigene mot England. Det har vært spekulert i at hun fungerte som megler i konfliktene mellom Orknøyene, Shetlandsøyene og Skottland i 1312. I 1339 benådet kongen en fange etter hennes og biskopens bønner. Hun brevvekslet med sin søster Christina Bruce i Skottland.

## Datteren
Det er antatt at Isabella sto bak datteren Ingebjørg Eiriksdatters forlovelse  med jarl Jon Magnusson av Orknøyene i 1300. Det ble imidlertid ikke noe ekteskap, fordi han døde. Istedet ble Ingebjørg Eiriksdatter gift med den svenske prins og hertug Valdemar Magnusson i et dobbeltbryllup mellom en svoger og den norske kusinen prinsesse Ingebjørg Håkonsdatter, i Oslo i 1312. Ingebjørg fikk en sønn med Valdemar i 1316, men det fins ikke flere opplysninger om ham. Også Ingebjørg ble enke tidlig, da hertugen døde i fangenskap i 1318. Hun ble værende i Sverige etter dette. Fra 1340 ble hun titulert som hertuginne av Öland. Et dokument fra 1357 viser til at moren Isabella skal arve datteren i Sverige, noe som tyder på at Ingebjørg døde før henne.

## Referanser


## Litteratur
* Arntzen, Jon Gunnar (red., 2005): «Isabella Bruce» – i: *Bergensere i tusen år*, s. 54 – Aschehoug, Oslo. ISBN 978-82-573-1652-5.
*
*
Walter Perceval Yetts

**Walter Perceval Yetts** (født 1878 i Reading i England, død 1957) var en britisk medisiner og fotosamler, best kjent for sine arbeider innen særlig kinesisk kunsthistorie.
 
## Verker
* *Catalogue of the Chinese & Corean Bronzes, Sculpture, Jades, Jewellery and Miscellaneous Objects : The George Eumorfopoulos Collection*. London: Benn, 1929-1932  
** Vol. 1 Bronzes: Ritual and other Vessels, Weapons, etc.
** Vol. 2 Bronzes: Bells, Drums, Mirrors, etc.
* A.C. Moule & W. Perceval Yetts: *The Rulers Of China 221 B.C. – A.D. 1949 Chronological Tables Compiled By A. C. Moule. With a Section on the Earlier Dynasties by W. Perceval Yetts*. London: Routledge & Kegan Paul 1957 (*Yetts tar for seg tiden 2100-249 f.Kr.*)

## Referanser
Heinrich August Jäschke

**Heinrich August Jäschke** (født 17. mai 1817 i Herrnhut i Tyskland, død 24. september 1883) var en tysk misjonær, lingvist og orientalist.
Heinrich August Jäschke virket fra 1857 til 1868 som misjonær tilknyttet den herrnhutiske brødremenighet, og holdt til i Kyelang (i distriktet Lahaul og Spiti, et område nord i India er det tales en tibetansk dialekt). Han er særlig kjent for sine studier av tibetansk språk. Han sørget for å oversette Bibelen til tibetansk, og engasjerte seg i å oversette og utgi tibetanske tekster.

## Verker i utvalg
* “Über das Tibetische Lautsystem.” Monatsberichte der königlichen preussichen Akademie der Wissenschaften zu Berlin, 1860. Nachtrag. 257-279. 
* “Über die östliche Aussprache des Tibetischen im Vergleich zu der früher behandelten Westlichen” Monatsberichte der königlichen preussichen Akademie der Wissenschaften zu Berlin, 1865, 441-454. 
* Romanized Tibetan and English dictionary. Kyelang in British Lahoul, 1866. 
* “Ueber die Phonetik der tibetischen Sprache.” Monatsberichte der königlichen preussischen Akademie des Wissenschaften zu Berlin, 1868,148-182. 
* Handwörterbuch der tibetischen Sprache. Gnadau, Unitätsbuchhandlung, 1871; Nachdruck: Osnabrück, Biblio Verlag, 1971. 
* ''Handwörterbuch der tibetischen Sprache'', Gnadau 1871-1875 (engl. Übers.: 1881)
* ''Tibetan-English dictionary'', London 1882
* ''Tibetan grammar'', 2. Aufl., London 1883

## Referanser


## Litteratur
* Literaturbl. f. oriental. Philol., 1, 1883-1884
* Friedrich Alexander Bischoff: «Jäschke: sa vie at son oeuvre», i: *The Journal of the Tibet Society* 1:5–10 (1981).
* *Jäschke, Heinrich August*, in: Meyers Konversationslexikon, 18 (*Jahres-Supplement 1890-1891*), Verlag des Bibliographischen Instituts, Leipzig & Wien, 4. Auflage, 1885-1892, S. 462
* Bray, John: "Heinrich August Jaeschke:Pioneer Tibetan Scholar". *The Tibet Journal*, vol. 8, no. 1, Dharamsala, 1983, p. 50-55.
* Gert A. Zischka, *Allgemeines Gelehrten-Lexikon – Biographisches Handwörterbuch zur Geschichte der Wissenschaften*, in: Kröners Taschenausgabe, 306, Kröner, Stuttgart 1961, I-VIII & 1-710 S., hier S. 315

## Eksterne lenker
*
Takashi Fujisawa

**Takashi Fujisawa** (japansk: 藤沢隆; født 4. januar 1943 i Yoichi, Hokkaido) er en japansk skihopper og kombinertutøver som konkurrerte på 1960-tallet. Han vant sølv i storbakke i ski-VM 1966 i Oslo. Han ble den første japaner som vant en medalje i et ski-VM.

## Referanser


## Eksterne lenker
*